stanford-oval/wikipedia huggingface dataset:
כוכב לכת דמוי ארץ
התנאים הנדרשים > מרחק מכדור הארץ

אמנם המרחק מכדור הארץ הוא לא תנאי הכרחי להידמות כוכב לכת אליו, אך זהו נתון משמעותי אם רוצים לחקור אותו, להנחית עליו גשושית או לשלוח אליו משימה מאוישת. ישנה עדיפות לעצמים במערכת השמש מכיוון שהם נגישים יותר מעצמים חוץ־שמשיים, אם כי קיים קושי כלכלי, תכנוני והנדסי לשלוח משימות גם אליהם. חלק מכוכבי הלכת החוץ־שמשיים שנצפו רחוקים מאוד מכדור הארץ, ולא ניתן יהיה להגיע אליהם בפרק זמן סביר בטכנולוגיה שעומדת לרשות האדם היום. להלן טבלה המשווה את מרחקם מכדור הארץ של הכוכבים הקרובים ביותר בעלי כוכבי לכת דמויי ארץ אפשריים (מרחקם של כוכבי הלכת מהכוכב זניח ביחס למרחק הכוכב מכדור הארץ):
| שם הכוכב | מרחק מכדור הארץ (pc) |
| --- | --- |
אלפא קנטאורי B‏: 1.255
גליזה 581: 6.245
גליזה 667: 7.236
יחידת המידה שבטבלה היא פארסק, ולשם השוואה - המרחק של כדור הארץ מהירח הוא  1.25\times 10^{-8} פארסק, גודל הקטן בשמונה סדרי גודל מהנתון בטבלה. מידע נוסף שלא ניתן בטבלה הוא שאלו הם הכוכבים הקרובים ביותר לכדור הארץ שמכילים פלנטות, כשחלק מהכוכבים חסרי נתוני מרחק או רחוקים יותר (בערך עד פי 1000 מהנתון בטבלה).
בתוך מערכת השמש

בעבר רווחה הדעה שכוכבי לכת כמו נוגה, מאדים ונפטון דומים מאוד לכדור הארץ ועשויים להכיל חיים. למרות הפרכת רעיונות אלו בתצפיות שנעשו במאה ה־20, מדענים ממשיכים לחשוב על פתרונות התיישבות במערכת השמש כשהמניעים העיקריים לעשות זאת הם הקרבה שלהם לכדור הארץ והתחשבות בהתפתחות טכנולוגית עתידית שתאפשר את הפיכתם לישיבים. למען השוואה - המערכת הקרובה ביותר לכדור הארץ, אלפא קנטאורי, מצויה במרחק 4.4 שנות אור, שהן 111.3 מיליון פעמים המרחק בין כדור הארץ לירח (המקום המרוחק ביותר מכדור הארץ אליו הגיע אדם).
בתוך מערכת השמש > מאדים

למאדים מספר נקודות דמיון עם כדור הארץ: יש לו אטמוספירה, אפקט חממה, כיפות קרח, תופעת זוהר הקוטב, נקיפת ציר דומה, פעילות געשית, אקלים משתנה ועדויות להימצאות מים כמו סלעי משקע, ערוצים יבשים וכמות גדולה של מימן שנמדדה. ישנה תאוריה שטוענת כי במאדים התקיימו בעבר חיים בסביבה של מים נוזלים, אך נכחדו. בנוסף, תהליך ההארצה מאפשר את הפיכתו של מאדים לכוכב לכת המתאים למחיה ליצורים החיים שבכדור הארץ. טיעון אחר לטובת הרעיון הוא שבני אדם כבר הצליחו להנחית עצמים על מאדים, ולכן נחיתה מאוישת היא אפשרית. הגשושית "קיוריוסיטי" (סקרנות) נחתה באוגוסט 2012 על פני מאדים, ומטרתה לבדוק האם מאדים מתאים לקיום חיים, או שהיה מתאים.
למרות כל אלו, לרעיון החיים על פני המאדים קשיים מהותיים. ראשית, מאדים קטן בהרבה מכדור הארץ, האטמוספירה שלו דלה ועתירת פחמן דו־חמצני והכבידה על פניו נמוכה יותר. האקלים במאדים קפוא מדי למחיה, ונטיית הציר שלו משתנה בקיצוניות כך שהשינויים באקלים עם השנים קיצוניים גם כן. במאדים לחץ אטמוספירי בשיעור של 0.6% מכדור הארץ והטמפרטורה הממוצעת על פניו היא 210K (‏63°C-), כך שמים יימצאו במצב מוצק בשל טמפרטורה נמוכה או יתאדו במהרה לאור לחץ האוויר הנמוך.
בתוך מערכת השמש > נוגה

נוגה הוא כוכב הלכת השני בסדרו מן השמש, והוא חולק עם כדור הארץ מאפיינים כמו קיומם של אטמוספירה, פעילות געשית, אפקט חממה, עננים ומשקעים, מגנטוספירה וגודל דומה. האטמוספירה של נוגה מכילה 96.5% פחמן דו־חמצני והיא צפופה פי 92 מזו של כדור הארץ, מה שגורם לאפקט חממה מאסיבי שמעלה את טמפרטורת פני השטח שלו ל־737K (‏464°C) ולכך שלא ניתן לראות אותם בשימוש בתחום האור הנראה. הגשושית מגלן מיפתה בשנות ה־90 את פני השטח של נוגה באמצעות מכ"ם (רדאר), וגילתה שעל פניו יש הרי געש, עדות לקיומה של פעילות געשית, אולם לא ידוע אירוע התפרצות בהווה. ישנה השערה כי נוגה הכיל בעבר כמות מים גדולה, והם התאדו כתוצאה ממגע מתמשך עם רוח השמש.
תנאי האקלים בנוגה אינם מתאימים למחיה עבור בני האדם: העננים שלו עשויים מאדים וטיפות זעירות של חומצה גופרתית, חומר פעיל שמפרק כל תרכובת אורגנית. הם מורידים גשמים חומציים שמתאדים בטרם הגיעו לקרקע בעקבות טמפרטורת פני השטח הגבוהה של נוגה, בנוסף לסופות ברקים שמתרחשות בו. השכבות הגבוהות של אטמוספירת נוגה מקיפות אותו בקצב של כ־360 קמ"ש, כשבפני הקרקע המהירות איטית, אך האטמוספירה סמיכה יותר. השדה המגנטי של נוגה חלש בהרבה מזה של כדור הארץ, אחת הסיבות לכך היא סיבובו האיטי - יממה בנוגה אורכת כ־243 יממות ארציות.
גישה אחת להתמודדות עם תנאי הסביבה שבנוגה היא הארצה, כלומר להפוך את נוגה לישיב באופן מלאכותי באמצעות שינוי הרכב האטמוספירה שלו והצפתו באוקיינוסים. גישה אחרת היא הקמת ערים צפות בגובה של 50 קילומטר מעל אדמת נוגה. בגובה זה הלחץ האטמוספירי דומה לזה של כדור הארץ, והטמפרטורה נעה בין 0°C ל־50°C. המבנים של ערים אלו יהיו מלאים באוויר בהרכב זהה לזה של כדור הארץ, ומכוח חוק ארכימדס הם יצופו מעל נוגה בגובה שבו הלחץ האטמוספירי החיצוני שווה לזה הפנימי. בנוסף, מאחר שלא בוצע שינוי בהרכב האטמוספירה של נוגה, יציאה מחוץ למבנה העיר יהיה קטלני עבור יצורים חיים בשל שיעור פחמן דו־חמצני וחומצה גופרתית גבוה.
בתוך מערכת השמש > טיטאן, הירח של שבתאי

טיטאן הוא הראשון מבין 62 ירחי שבתאי שהתגלה, והוא הירח השני בגודלו במערכת השמש, אחרי גנימד של צדק. טיטאן מעורר עניין מכיוון שהוא הירח היחיד במערכת השמש שיש לו אטמוספירה סמיכה, והעצם היחיד במערכת השמש מלבד כדור הארץ שעל פניו גופים נוזליים של חומר, המקבילים למקווי המים שעל כדור הארץ. האטמוספירה של טיטאן מכילה 94% חנקן ו־6% מתאן, שהם גזי חממה, מה שגורם לאפקט חממה. עם זאת, טיטאן הוא העצם היחיד במערכת השמש שיש לו גם רכיבים המחלישים ומקררים את עוצמת אפקט החממה. הסיבה לכך היא הימצאות של שתי שכבות אטמוספירה עיקריות - העליונה בעלת אפקט מחמם, התחתית צפופה יותר ובעלת אפקט מקרר. הטמפרטורה בטיטאן היא 94K או ‎-179°C, טמפרטורה בה מים קפואים, אבל חומרים כמו מתאן, אתאן וחנקן שידועים על כדור הארץ כגזים, הם במצב צבירה נוזלי. משוער על פי תצפיות שבטיטאן ישנם אוקיינוסים של מתאן המתאדים לאטמוספירה, מתעבים לעננים ויורדים כגשמים במחזור דומה למחזור המים של כדור הארץ. מתאן הוא תרכובת אורגנית, לכן מכירים באפשרות שיכולים להיות חיים בטיטאן המבוססים על מתאן בדומה למיקרואורגניזמים יוצרי מתאן שקיימים על כדור הארץ.
לסיכום, טיטאן אינו דומה לכדור הארץ בתנאי הסביבה שלו עם טמפרטורה נמוכה, גודל קטן, כבידה חלשה והיעדר חמצן. עם זאת, הוא עשוי להכיל יצורים חד־תאיים והוא מרוחק מן השמש כך שבעתיד, כאשר השמש תתחמם והאזור הישיב יתרחב, הוא יתחמם גם כן. בנוסף קיימת השערה לפיה טיטאן דומה לכדור הארץ הקדום בטרם נוצרו בו חיים מלבד העובדה שהוא קר יותר, מה שמציב את טיטאן כירח שדומה לכדור הארץ, אך לא זהה.
מחוץ למערכת השמש

הסיכוי למצוא כוכב לכת חוץ־שמשי דומה לכדור הארץ אינו ניתן לחישוב מדויק מכיוון .אך במהלך המאה ה-21 התגלו מספר כוכבי לכת דמויי ארץ (בין היתר כוכב הלכת קפלר 22b). הדעות החלוקות בעניין מתחלקות לשתי גישות עיקריות: האחת גורסת כי כוכבי לכת חוץ שמשיים אינם דבר נדיר מכיוון שכדור הארץ נוצר באופן רנדומלי לחלוטין (עקרון הממוצעות) ולכדור הארץ אין מעמד מיוחד ביקום (העיקרון הקופרניקני), השנייה גורסת כי רצף האירועים שהוביל למצבו הנוכחי של כדור הארץ הוא מורכב ובעל סבירות נמוכה, לכן כוכבי לכת חוץ־שמשיים הדומים לכדור הארץ הם נדירים (היפותזת כדור הארץ הנדיר), ויכול להיות שאם נמצא אחד הוא יהיה רחוק מדי להגעה. על רקע אי הוודאות ובעקבות אי ההתאמה של עצמים במערכת השמש מדענים ממשיכים לחפש אקזופלנטות (כוכבי לכת חוץ־שמשיים) הדומות לכדור הארץ.
טלסקופ החלל קורוט ששוגר בשנת 2006 וטלסקופ החלל קפלר ששוגר בשנת 2009 במטרה לחפש אקזופלנטות דמויות ארץ, הם האמצעים העיקריים לגילוי כוכבי לכת מחוץ למערכת השמש. עד פברואר 2014 אושרו 1,077 אקזופלנטות, מתוכן בודדות דומות לכדור הארץ.[דרוש מקור] בפרק זה רשימה חלקית של מועמדים אפשריים.
בשנת 2016 נמצאו עדויות לפיהן ישנו כוכב לכת באזור הישיב של אלפא קנטאורי, המערכת הקרובה ביותר אלינו (מרחק 4.3 שנות אור).
מחוץ למערכת השמש > קפלר־22b

כוכב הלכת קפלר־22b ‏(Kepler-22b) נצפה לראשונה בשנת 2009 ואושר בשנת 2011. הוא היה כוכב הלכת הראשון שנמצא באזור ישיב של כוכב דמוי שמש (מסוג G). כוכב הלכת מקיף את כוכב האם שלו במשך 290 יממות ארציות - כמעט כמו כדור הארץ, אך לא ידועה האקסצנטריות של מסלולו. הרדיוס שלו מוערך בכ־2.4 רדיוסי ארץ והמסה שלו מוערכת בכ־7.92 מסות ארץ, מה שהופך אותו לסופר־ארץ. מסלולו של כוכב הלכת קרוב לכוכב האם בכ־15% מאשר כדור הארץ לשמש, אולם קפלר־22 מאיר בכ־25% פחות מן השמש, כך שהטמפרטורה על פניו עשויה להיות דומה לכדור הארץ. טמפרטורת שיווי המשקל (ללא אטמוספירה) שלו היא ‎-11°C, ובתוספת אפקט חממה כפי שיש בכדור הארץ הטמפרטורה הממוצעת על פניו היא 22°C. צפיפותו דומה לצפיפות כדור הארץ, אך לא ברור עדיין אם זהו כוכב לכת ארצי.
מחוץ למערכת השמש > גליזה 581c

גליזה 581c ‏(Gliese 581c) הוא כוכב לכת המקיף את הננס האדום גליזה 581 והתגלה בשנת 2007. כוכב האם אותו מקיף קטן פי שלושה מן השמש, והטמפרטורה שלו היא 3200K. מסת כוכב הלכת מוערכת להיות כ־5.6 מסות ארץ, אולם לא ידוע הרדיוס שלו והרכבו הכימי. בהנחה שזהו כוכב לכת ארצי שלו ליבת ברזל גדולה בדומה לכדור הארץ ניתן להעריך שקוטרו הוא כ־1.5 מזה של כדור הארץ, אך לא ניתן להעריך זאת במדויק בהיעדר נתונים כמו צפיפות והרכב כימי. זה כוכב הלכת החוץ־שמשי הראשון שהתגלה בתוך תחום האזור הישיב של כוכב האם שלו, ועל מנת לדעת את הטמפרטורה עליו יש להתחשב באלבדו ואפקט החממה. בהנחה שהכוכב ללא אטמוספירה, עם אלבדו כמו של נוגה (0.64) הטמפרטורה על פניו תהיה ‎-3°C ועם אלבדו כמו של כדור הארץ (0.2496) הטמפרטורה על פניו תהיה 40°C. גילוי זה השפיע על החברה האנושית בכך שהוביל לשליחת אות רדיו עוצמתית לעבר כוכב הלכת ב־9 באוקטובר 2009 מכדור הארץ, ובה 501 מסרים שנבחרו בתחרות.
עם זאת, התאמתו של כוכב הלכת שנויה במחלוקת. הכוכב גליזה 581 הוא ננס אדום, מה שגורם לו להיות מועד להתפרצויות אנרגיה עוצמתיות. נוסף על סכנת הקרינה, טמפרטורת שיווי המשקל של כוכב הלכת (‎-3°C – 40°C) היא הטמפרטורה המינימלית שלו, ובהיעדר מידע על האטמוספירה שלו הוא עשוי להיות חם בהרבה מן הצפוי. לא ידוע אם זהו כוכב לכת ארצי או שהוא דומה יותר לצדק או נפטון, כאשר יש סבירות גבוהה שכוכבי לכת בגודל סופר־ארץ דומים לנפטון. נתון נוסף שעשוי להקשות על התאמתו הוא המסלול המסונכרן של גליזה 581c עם כוכב האם שלו. מסלול מסונכרן משמעותו שכוכב הלכת מפנה תמיד את אותו הצד לכוכב שלו כך שמחצית ממנו מוארת באופן תמידי והמחצית השנייה אינה מוארת כלל, מה שגורם להפרשי טמפרטורות קיצוניים בין שני החצאים.
כוכב לכת נוסף במערכת, גליזה 581g (נקרא גם זארמינה), התגלה בשנת 2010, אולם קיומו לא אושר עדיין. אם הוא אכן קיים, יהיה כוכב הלכת הדומה ביותר לכדור הארץ שנמצא מכיוון שהוא נמצא בדיוק במרכזו של האזור הישיב של גליזה 581. כוכב לכת בלתי מאושר נוסף במערכת הוא גליזה 581d, ואם הוא קיים הוא יימצא בחלקו החיצוני של האזור הישיב. המסה המינימלית שלו, בדומה לגליזה 581c, היא כ־5.6 מסות ארץ. בהיעדר אטמוספירה הטמפרטורה בצידו המואר תהיה כ־100°C וכ־‎-150°C בצידו החשוך, אך קיום של אטמוספירה סמיכה עשוי להפוך אותו לדומה יותר לכדור הארץ.
מחוץ למערכת השמש > גליזה 667Cc

גליזה 667 היא מערכת מרובת כוכבים בה שלושה כוכבים המסומנים באותיות A,‏ B ו־C, ולהם סיווג ספקטרלי של K3V,‏ K5V ו־M1.5V בהתאמה. מאז הגילוי של האקזופלנטה הראשונה במערכת נעשו ניסיונות לבניית מודל יציב של המערכת עבור ארבעה וחמישה כוכבי לכת. על פי המודל העדכני ביותר עבור שבעה כוכבים, סביב הכוכב גליזה 667C סובבים לפחות חמישה כוכבי לכת ודאיים ושניים בלתי מאושרים, כאשר שלושה מהם בגודל סופר־ארץ ובטווח האזור הישיב. מוערך כי כוכב הלכת גליזה 667Cc מקבל מכוכב האם שלו 90% מהקרינה שכדור הארץ מקבל מן השמש, ושחלק גדול מהקרינה הזו היא בתחום התת־אדום ולא בתחום האור הנראה.
מחוץ למערכת השמש > קפלר־62e וקפלר־62f

קפלר־62 (Kepler-62) הוא כוכב מסוג K2V, שבטווח האזור הישיב שלו נמצאים כוכבי הלכת קפלר־62e וקפלר־62f. מלבד הימצאותם באזור הישיב, הגודל שלהם קטן דיו (1.4 ו־1.6 רדיוסי ארץ) כדי לאפשר להם להיות ארציים או מכוסי אוקיינוס עם ליבה מוצקה. רוב כוכבי הלכת שהתגלו קודם לכן הם גדולים בהרבה מכדור הארץ ולכן בעלי סיכוי רב יותר להיות דומים לצדק או לנפטון, ואילו השניים בעלי סיכוי רב יותר להיות דמויי ארץ. טמפרטורות שיווי המשקל של כוכבי הלכת e,‏ f הן 270K, 208K בהתאמה (‎-65°C,‏ ‎-3°C) ומשך הקפת כוכב האם שלהם הוא 122, 267 יממות ארציות בהתאמה.
מחוץ למערכת השמש > קפלר־69c

קפלר־69 (Kepler-69) הוא כוכב הסדרה הראשית מסוג G, כלומר הוא דומה מאוד לשמש. סביבו חג כוכב הלכת קפלר־69c, אשר הרדיוס שלו הוא 1.7 רדיוסים של כדור הארץ וזמן ההקפה שלו הוא 242.5 יום. עם הגילוי שלו בשנת 2013 הוא עורר עניין ככוכב דמוי ארץ, אולם מיקומו בגבול הפנימי של האזור הישיב הופך אותו לדומה יותר לנוגה.
מחוץ למערכת השמש > קפלר־452b

קפלר־452b (באנגלית: Kepler-452b) הוא כוכב לכת חוץ־שמשי הסובב סביב כוכב מסוג G2 קפלר־452. הוא התגלה על ידי טלסקופ החלל קפלר והתגלית פורסמה על ידי נאס"א ב־23 ביולי 2015. הוא הכוכב הקטן ביותר שאותר באזור ישיב ועשוי לאפשר חיים.
קפלר־452b גדול ב־60% יותר מכדור הארץ, והשמש שלו גדולה ב־10% מהשמש של כדור הארץ. המרחק בין הכוכב לכדור הארץ הוא 1,400 שנות אור, והוא נמצא בקבוצת הכוכבים ברבור. בנאס"א סבורים כי פני השטח של קפלר־452b הם סלעיים ודומים לאלו של כדור הארץ.
מחוץ למערכת השמש > K2-18b

כוכב לכת המרוחק 110 שנות אור ומקיף כל 33 יום את הננס אדום K2-18; באטמוספירה שלו נתגלו לראשונה בשנת 2019 אדי מים.
הארצה

הארצה היא תהליך היפותטי בו הופך גרם שמיים בלתי ישיב לישיב עבור בני אדם (דמוי ארץ) באופן מלאכותי. התהליך תואר לראשונה ביצירות מדע בדיוני ומזוהה בעיקר איתן, אך היום גורמים כמו נאס"א דנים באפשרות מכוונה עתידית לעשות כן. האמצעים הטכנולוגיים של ימינו אינם מאפשרים הארצה מלאה של גרם שמיים, והעלויות הכלכליות יחד עם הקצב האיטי של התהליך הופכות אותו ללא כדאי עדיין.
תהליך הארצה יכלול שינויים במאפיינים כמו אטמוספירה, הימצאות מים, אפקט חממה, תוואי השטח וקיום ביוספירה מתאימה. ההתאמות יעשו בהתאם לעצם אותו רוצים להאריץ, לדוגמה - מאדים הוא כוכב לכת קר, עם אטמוספירה דלילה שמכילה בעיקר פחמן דו־חמצני וללא מים נוזליים על פני השטח. הארצתו עשויה לכלול את העשרת האטמוספירה שלו בפחמן דו־חמצני שמצוי על פניו בצורת קרח כדי להגביר את אפקט החממה, ואז יישובו באצות שיבצעו פוטוסינתזה וימירו את הפחמן הדו־חמצני לחמצן. התהליך המלא מורכב בהרבה וכולל אספקטים נוספים.
ראו גם

חיים מחוץ לכדור הארץ
כוכב לכת חוץ־שמשי
הארצה
אזור ישיב
כוכב דמוי שמש
מסע בין-כוכבי
חיל האוויר של הרפובליקה של קוריאה

| --- | --- |

סמל חיל האוויר של קוריאה
 פרטים
 מדינה:  קוריאה הדרומית קוריאה הדרומית
 בסיס האם:  Gyeryong 
 אירועים ותאריכים
 תקופת הפעילות:  1 באוקטובר 1949 – הווה (75 שנים) 
 
חיל האוויר של הרפובליקה של קוריאה או ROKAF (ראשי תיבות באנגלית של: Republic of Korea Air Force; בקוריאנית: 대한민국 공군) הוא הזרוע האווירית של הכוחות המזוינים של דרום קוריאה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-10 באוגוסט 1946, זמן קצר לאחר תום מלחמת העולם השנייה, נוסדה "אגודת הבנייה האווירית של דרום קוריאה", במטרה להעלות את המודעות לחשיבותה של עוצמה אווירית. למרות המעמד הדל של הכוחות המזוינים של קוריאה באותה תקופה, יחידה אווירית ראשונה הוקמה ב-5 במאי 1948, תחת מחלקת ביטחון הפנים(קו') במשטר הצבאי של ארצות הברית בקוריאה, הגוף שקדם למשרד ההגנה הלאומית של דרום קוריאה. ב-13 בספטמבר 1949, תרמה ארצות הברית 10 מטוסי תצפית מדגם L-4 Grasshopper ליחידה האווירית של דרום קוריאה. אקדמיית חיל האוויר של הצבא הדרום קוריאני נוסדה בינואר 1949, וחיל האוויר של הרפובליקה של קוריאה (ROKAF) הוקם רשמית באוקטובר 1949.
ערב מלחמת קוריאה לא היה לחיל האוויר כוח משמעותי והוא מנה רק 20 מטוסים קלים וכ-1,800 אנשים, ולפיכך הוא לא תרם למלחמה. לאחר פרוץ המלחמה התרחב חיל האוויר וארצות הברית הכשירה טייסים נוספים לחיל האוויר הקוריאני כדי להתמודד עם האיומים מצד קוריאה הצפונית. חיל האוויר של הרפובליקה של קוריאה השתתף במלחמת וייטנאם. בשנות ה-70 וה-80 התרחב החיל במטוסים נוספים. במלחמת המפרץ סייע החיל לכוחות הקואליציה הבין-לאומית.
ב-2023 ערך חיל האוויר של הרפובליקה של קוריאה לראשונה תרגיל משותף יחד עם חיל האוויר של ארצות הברית וכוח ההגנה העצמית האווירי של יפן ליד חצי האי הקוריאני.
כלי טיס

| שם הכלי | ארץ ייצור | סוג | גרסה אחרת | כמות | הערות |
| --- | --- | --- | --- | --- | --- |
| נורת'רופ F-5 | ארצות הברית | מטוס קרב |  | 61 | במטוסים מדגם זה היו לחיל מספר תאונות, כשבאחת מהן נהרגו שלושה טייסים |
| McDonnell Douglas F-15E Strike Eagle (אנ') | ארצות הברית | מטוס קרב רב-משימתי | מקדונל דאגלס F-15 איגל | 59 |  |
| ג'נרל דיינמיקס F-16 פייטינג פלקון | ארצות הברית | מטוס קרב רב-משימתי |  | 167 |  |
| לוקהיד מרטין F-35 לייטנינג II | ארצות הברית | מטוס קרב רב-משימתי |  | 39 בפעילות, 20 נוספים הוזמנו |  |
| KAI T-50 גולדן איגל | קוריאה הדרומית | מטוס קרב קל (אנ') |  | 60 |  |
| KAI KF-21 Boramae (אנ') | קוריאה הדרומית | מטוס עליונות אווירית |  | עדיין לא בפעילות, 20 הוזמנו |  |
| בואינג E-7 ודג'טייל | ארצות הברית | מטוס שליטה ובקרה |  | 4 | מצויד במכ"ם מתקדם |
| Dassault Falcon 2000 (אנ') | צרפת | לוחמה אלקטרונית, איסוף מודיעין על ידי יירוט אותות |  | 2, 4 נוספים בהזמנה |  |
| Hawker 800 (אנ') | בריטניה | מודיעין אותות, סיור |  | 8 |  |
| Airbus A330 MRTT (אנ') | ספרד | מטוס תדלוק, מטוס תובלה |  | 4 |  |
| בואינג 737 | ארצות הברית | מטוס נשיאותי |  | 1 | מטוס מחליף |
| בואינג 747 | ארצות הברית | המטוס נשיאותי של דרום קוריאה (אנ') |  | 1 | המטוס שמשמש את הנשיא. הוחכר על ידי חיל האוויר מקוריאן אייר |
| CASA/IPTN CN-235 (אנ') | ספרד, אינדונזיה | מטוס תובלה כללי |  | 18 |  |
| לוקהיד C-130 הרקולס | ארצות הברית | תובלה אווירית |  | 12 |  |
| לוקהיד מרטין C-130J סופר הרקולס | ארצות הברית | תובלה אווירית |  | 4 |  |
| Embraer C-390 Millennium (אנ') | ברזיל | מטוס תובלה |  | עדיין לא בפעילות, הוזמנו מספר לא ידוע של מטוסים |  |
| יורוקופטר AS-332 סופר פומה | צרפת | מסוק רב-תכליתי |  | 3 |  |
| Bell 412 (אנ') | ארצות הברית | מסוק רב-תכליתי |  | 3 |  |
| בואינג CH-47 צ'ינוק | ארצות הברית | מסוק תובלה, מסוק לחיפוש והצלה |  | 9 |  |
| Kamov Ka-27 (אנ') | רוסיה | מסוק לחיפוש והצלה |  | 7 |  |
| סיקורסקי S-70 בלאק הוק | ארצות הברית | מסוק רב-תכליתי, מסוק לחיפוש והצלה |  | 17 |  |
| Sikorsky S-92 (אנ') | ארצות הברית | מסוק להובלת בכירים |  | 3 |  |
| KAI KC-100 Naraon (אנ') | קוריאה הדרומית | מטוס אימונים |  | 23 |  |
| KAI KT-1 Woongbi (אנ') | קוריאה הדרומית | מטוס אימונים |  | 103 |  |
| KAI T-50 גולדן איגל | קוריאה הדרומית | מטוס אימונים |  | 104 כל הדגמים יחד | 20 נוספים מדגם TA-50 בהזמנה |
| RQ-4 גלובל הוק | ארצות הברית | מטוס ריגול ללא טייס |  | 4 |  |
כלי טיס > גלריה

רונדל חיל האוויר הדרום קוריאני
F-15K של חיל האוויר הקוריאני משתתף בתרגיל האווירי דגל אדום אלסקה
FA-50 Fighting Eagle
C-130 הרקולס של לוקהיד מרטין - מטוס תובלה
בואינג 737 AEW&C
מערכת טילי קרקע-אוויר Doosan Chunma בעלת הנעה עצמית
חיל האוויר מפעיל את Kamov Ka-32A4s למשימות חיפוש והצלה
מטוס קרב מסוג F15K
ראו גם

הסוכנות לפיתוח ההגנה
יחידה 684
חיל האוויר העממי של קוריאה הצפונית
הערות שוליים

1 2  נועם אופיר, ‏לוחמי המזרח, באתר חיל האוויר הישראלי, 24 באוגוסט 2008
↑   공군연혁 בתאריך 9 במאי 2006, בארכיון האינטרנט
↑  אחרי עזה, סכסוך באסיה, באתר Consortium News, ‏2023-11-03
↑  קים ג'ונג און מאיים: "לא נהסס לתקוף בנשק גרעיני", באתר וואלה, 21 בדצמבר 2023
↑  קוריאני חדש באוויר, באתר חיל האוויר הישראלי, 1 באפריל 2010
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  על דגם F-16C שממנו יש לחיל 118 מטוסים ניתן לראות ב[https://www.flightglobal.com/download?ac=98881 WORLD AIR
2024 FORCES], FlightGlobal
↑  South Korea Signs Major Contracts For F-35As, Attack Helicopters | Aviation Week Network, aviationweek.com
↑  מדגם FA-50. ניתן לראות ב[https://www.flightglobal.com/download?ac=98881 WORLD AIR
2024 FORCES], FlightGlobal
↑  Gabriel Centeno, KF-21 Boramae: דרום קוריאה מציגה את מטוס הקרב החדש שלה, באתר Aeroflap, ‏2021-04-09
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  Hans van Herk, Republic of Korea Air Force new Code One, www.scramble.nl, ‏2022-01-18 (באנגלית בריטית)
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  Portal Embraer, embraer.com (באנגלית)
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  [https://www.flightglobal.com/download?ac=98881 WORLD AIR
2024 FORCES], FlightGlobal
↑  US delivers fourth and final RQ-4 Global Hawk UAV to RoKAF, Default, ‏2020-10-15 (באנגלית)
↑  RQ-4 Global Hawk 4 arrived in S. Korea last month, 동아일보 (באנגלית)
| --- | --- |
בקרת זהויות :  ISNI: 0000 0004 0618 6045  VIAF: 250135076   WorldCat (עם VIAF): 250135076
הפיגוע המשולב בירושלים (2017)

| חלק מהסכסוך הישראלי-פלסטיני |
| --- | --- |
 תאריך:  16 ביוני 2017
 מקום:  שער שכם, העיר העתיקה בירושלים, ישראל
 מטרה:  משמר הגבול 
 קואורדינטות:  31°46′54″N 35°13′50″E﻿ / ﻿31.781666666667°N 35.230555555556°E﻿ / 31.781666666667; 35.230555555556
 סוג:  פיגוע דקירה, פיגוע ירי
 נשק:  סכין, רובה 
 הרוגים:  1
 פצועים:  4 
 מספר מפגעים:  3
   דקירהירי
 
הדס מלכא, שוטרת משמר הגבול שנרצחה בפיגוע
הפיגוע המשולב בירושלים הוא פיגוע ירי ודקירה שהתרחש ביום שישי, 16 ביוני 2017 בעיר העתיקה בירושלים. שלושה פלסטינים שאחד מהם חמוש בתת-מקלע קרלו והאחר בסכין, תקפו שוטרי משמר הגבול, ופצעו ארבעה מהם. מחבל נוסף דקר את הדס מלכא, שוטרת מג"ב ופצע אותה אנושות. מאוחר יותר היא מתה מפצעיה בבית החולים הדסה הר הצופים. כל שלושת המפגעים נורו ונהרגו בזירה בידי השוטרים. כן נפגעו מהירי שני עוברי אורח פלסטינים.
הפיגוע

ב-16 ביוני בערב תקף מחבל פלסטיני שוטרת במשמר הגבול בת 23 בסכין ופצע אותה אנושות לפני שנורה למוות. רגעים אחדים לאחר הפיגוע, במקום אחר, שני פלסטינים חמושים באקדחים פתחו בירי על כמה שוטרי מג"ב אחרים, ופצעו ארבעה שוטרים לפני שהוכרעו. הנרצחת בפיגוע הייתה רב-סמל ראשון הדס מלכא בת ה-23.
שלושת המחבלים, תושבי הכפר דיר אבו משעל השוכן ממערב לרמאללה, זוהו כעאדל חסן אחמד ענכוש, ובראא אבראהים סאלח טהא בני ה-18 ואסאמה אחמד בן ה-19. לדברי צה"ל, לפחות שניים מהתוקפים היו ידועים כפעילים בתא טרור מקומי ונכלאו בעבר בגין יידוי אבנים ומטעני חבלה.
תגובות

המדינה האסלאמית ארגון הטרור המדינה האסלאמית נטל על עצמו את האחריות לפיגועים, אך החזית העממית לשחרור פלסטין וחמאס דחו את הטענה של המדינה האסלאמית, וטענו כי המחבלים היו חברים בארגונם. ב-17 ביוני טענו בצה"ל כי הפיגוע נמצא בחקירה וכי אין עדיין ראיות למעורבות ארגון המדינה האסלאמית.
פת"ח ארגון הפת"ח, המפלגה השולטת ברשות הפלסטינית, האשים את ישראל בפשע מלחמה באומרו כי "פת"ח מגנה את פשעי המלחמה שביצעו כוחות הכיבוש הישראלים בירושלים נגד שלושה בני נוער פלסטינים".
ישראל בתגובה לדברי פת"ח, ממשלת ישראל דרשה מהרשות הפלסטינית לגנות את הפיגוע באומרה כי "ראש הממשלה בנימין נתניהו דורש מהרשות הפלסטינית לגנות את הפיגוע ומצפה שגם הקהילה הבינלאומית תעשה כן".
חמאס ארגון הטרור חמאס שיבח את הפיגוע ואמר "הפיגוע הוא הוכחה להמשך המהפכה של העם מול הכובש".
האומות המאוחדות שליח האומות המאוחדות למזרח התיכון ניקולאי מלאדנוב גינה את הפיגוע ואמר "אני המום מכך שפעם נוספת חלק חושבים שראוי להצדיק מתקפות כאלה כ'הרואיות', הן לא קבילות ומטרתן לגרור את כולם לתוך סבב חדש של אלימות".
ארצות הברית שליחי נשיא ארצות הברית דונלד טראמפ למזרח התיכון ג'ארד קושנר וג'ייסון גרינבלט, וכן שגריר ארצות הברית בישראל דייוויד פרידמן, הגיעו לבית משפחת הדס מלכא בעזר שליד אשדוד במהלך השבעה כדי לנחמם.
ראו גם

פיגועי טרור בישראל ב-2017
הערות שוליים

↑  משה שטיינמץ‏, פיגוע משולב בירושלים: שוטרת מג"ב נהרגה בשער שכם; המחבלים חוסלו, באתר וואלה, 16 ביוני 2016
↑  Israeli Dies as Palestinian Attackers Stage Assaults in Jerusalem, באתר הניו יורק טיימס
↑  BORDER POLICE OFFICER KILLED IN JERUSALEM TERROR ATTACK, באתר ג'רוזלם פוסט
↑  ניר דבורי ומשה נוסבאום, ‏המחבלים מהפיגוע בי-ם: בני 18–19, באתר ‏מאקו‏, 16 ביוני 2017
↑  גילי כהן ורויטרס, צה"ל: חוליה מקומית ביצעה את הפיגוע בירושלים, בניגוד לטענות חמאס ודאעש, באתר הארץ, 17 ביוני 2017
↑  ליעד אוסמו ויואב זיתון, דאעש נטל אחריות על הפיגוע בי-ם, אך בצה"ל טוענים: "התארגנות מקומית", באתר ynet, 17 ביוני 2017
↑  No evidence of Islamic State link to Jerusalem attack: Israeli police, באתר רויטרס
↑  Abbas’s Fatah slams Israel for killing 3 Palestinians carrying out fatal attack, באתר The Times of Israel
↑  Netanyahu demands PA condemn deadly Jerusalem attack, באתר The Times of Israel
↑  אמיר בוחבוט‏, חמאס בירך על הפיגוע בירושלים; צה"ל כיתר את כפרם של המחבלים, באתר וואלה, 17 ביוני 2017
↑  שליח האו"ם: המום מהצדקת הפיגוע ע"י הפלסטינים, באתר nrg‏, 17 ביוני 2017
↑  משה נוסבאום, ‏שליחי טראמפ הגיעו לנחם את משפחת הלוחמת הדס מלכא ז"ל, באתר ‏מאקו‏, 21 ביוני 2017